rejauldu/bengali-wikipedia huggingface dataset:
কাবেরী গায়েন (জন্ম ১ জানুয়ারি ১৯৭০) হলেন একজন খ্যাতনামা বাংলাদেশী শিক্ষাবিদ, লেখক এবং সমাজকর্মী। সংখ্যালঘু নিপীড়ন এবং লিঙ্গ বৈষম্য-এর বিরুদ্ধে স্পষ্টবাদী দৃষ্টিভঙ্গী ও মতামতের জন্য তিনি বাংলাদেশে সুপরিচিত।  তিনি ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগে অধ্যাপনা করেন এবং সেই সাথে যুক্তরাজ্যের এডিনবর্গ নেপিয়ের বিশ্ববিদ্যালয়ের একজন অনাবাসিক শিক্ষক হিসেবে কর্মরত আছেন।  প্রাথমিক জীবন কাবেরী গায়েনের জন্ম বাংলাদেশের বরিশালে একটি বাঙ্গালী কায়স্থ পরিবারে। বরিশাল সরকারি মহিলা কলেজ থেকে উচ্চমাধ্যমিক পাশ করার পর তিনি ঢাকায় আসেন এবং ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগে ভর্তি হন। এখান থেকে তিনি ১৯৮৯ সালে স্নাতক (সম্মান) ডিগ্রি অর্জন করেন। স্নাতক পর্যায়ে কৃতিত্বপূর্ণ ফলাফলের জন্য তিনি দিল নওশিন খানম স্বর্নপদক লাভ করেন। পরবর্তীতে একই বিভাগ থেকে ১৯৯০ সালে স্নাতোকত্তর সম্পন্ন করে উচ্চশিক্ষার্থে তিনি এডিবর্গে যান এবং ২০০৪ সালে এডিনবর্গ নেপিয়ের বিশ্ববিদ্যালয় থেকে ডক্টরেট ডিগ্রি লাভ করেন। তার অভিসন্দর্ভের বিষয় ছিল Modelling the Influence of Communications on Fertility Behaviour of Women in Rural Bangladesh।  তথ্যসূত্র  বিষয়শ্রেণী:১৯৭০-এ জন্ম বিষয়শ্রেণী:বাংলাদেশী সমাজকর্মী বিষয়শ্রেণী:বাংলাদেশী হিন্দু বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:জীবিত ব্যক্তি বিষয়শ্রেণী:বাংলাদেশী নারী শিক্ষায়তনিক ব্যক্তি বিষয়শ্রেণী:বাংলাদেশী নারীবাদী বিষয়শ্রেণী:ঢাকার ব্যক্তি বিষয়শ্রেণী:খুলনা জেলার ব্যক্তি বিষয়শ্রেণী:বাংলাদেশী লেখিকা বিষয়শ্রেণী:বাঙালি হিন্দু বিষয়শ্রেণী:বাঙালি লেখক বিষয়শ্রেণী:বাংলাদেশী নারী সাংবাদিক বিষয়শ্রেণী:বাংলাদেশী লেখক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
আমেদি বড় মসজিদ ইরাকের কুর্দিস্তানের আমেদি শহরে অবস্থিত একটি ঐতিহাসিক মসজিদ। এটি ১১৭৭ সালে আব্বাসীয় যুগে প্রতিষ্ঠা করা হয়েছিলো। এছাড়া মসজিদটি বেশ কয়েকবার সংস্কার করা হয়েছিলো।   বর্ণনা  মসজিদের ৩০ মিটার (৯৮ ফুট) উঁচু ঐতিহাসিক মিনারটি ১৫ শতকে সুলতান হুসেন আল-ওয়ালির শাসনামলে নির্মিত হয়েছিল। মিনারটিতে সর্পিল সিঁড়ি রয়েছে যা একদম উপরে গিয়ে পৌঁছেছে। মিনারটিকে মসুল শহরের আল-নুরির বড় মসজিদের মিনারের সাথে তুলনা করা হয়। কারণ মিনারটি আল-নুরির বড় মসজিদের মিনারের সাথে বিভিন্ন দিক দিয়ে মিল রয়েছে। অষ্টাদশ শতাব্দীতে, মিনারের গম্বুজটি একটি অভিযানের সময় ক্ষতিগ্রস্থ হয়েছিল এবং পরবর্তীতে এটি আবার সংস্কার করা হয়েছিলো। ১৯৬১ সালে ইরাকি সরকারের বিমান হামলার কারণে মিনারের উপরের অংশ ক্ষতিগ্রস্ত হয়েছিলো। পরে পাথর ব্যবহার করে এটি আবার পুনর্গঠন করা হয়েছিলো।  মসজিদে হারেম রয়েছে এবং আস্তর, কাদা ও পাথর দিয়ে নির্মিত বেশ কয়েকটি গম্বুজ রয়েছে। হারেম দুটি বিভাগে বিভক্ত, একটি উপরের অংশ যা সুলতান হুসাইন দ্বারা নির্মিত এবং অন্যটি নীচের অংশ যা মহিলাদের জন্য নামাজের কক্ষ হিসেবে ব্যবহৃত হয়ে থাকে। মসজিদটির আয়তন ২,০০০ বর্গমিটার (২২,০০০ বর্গফুট) এবং এতে ৩০০ জন মুসল্লি নামাজ আদায় করতে পারে।  মসজিদটিতে একটি ঐতিহাসিক মাদ্রাসা রয়েছে যা একসময় শহরের সবচেয়ে বড় শিক্ষা প্রতিষ্ঠান ছিলো। তখন মাদ্রাসায় ফিকহ ও আরবি ভাষাসহ বিভিন্ন ধর্মীয় দিক সম্পর্কে শিখানো হতো। সুলতান হুসাইন মসজিদটি সংস্কার করেন। মসজিদের দক্ষিণে গম্বুজ সহ একটি মসজিদ ও একটি গ্রন্থাগার রয়েছে, যেখানে ফিকহ সম্পর্কিত কাজগুলি সংরক্ষণ করা হয়েছে।   আরও দেখুন    ইরাকে ইসলাম  ইরাকের মসজিদসমূহের তালিকা   তথ্যসূত্র   বিষয়শ্রেণী:১২শ শতাব্দীর মসজিদ বিষয়শ্রেণী:আব্বাসীয় স্থাপত্য বিষয়শ্রেণী:ইরাকের মসজিদ
মুত্তিয়া মুরালিধরন (;  জন্ম: ১৭ এপ্রিল ১৯৭২), মুরালি হিসেবে প্রায়শই পরিচিত, একজন সাবেক শ্রীলঙ্কান ক্রিকেট খেলোয়াড়। তিনি একজন খুবই সফল অফ স্পিন বোলার। তিনি ক্রিকেট ইতিহাসে একজন সফলতম স্পিনার এবং সফলতম শ্রীলঙ্কান প্লেয়ার হিসেবে পরিচিত।  মুরালিধরন ২১৪ টি টেস্ট ম্যাচ জুড়ে ১,৭১১ দিনের রেকর্ড সময়ের জন্য টেস্ট বোলারদের জন্য আন্তর্জাতিক ক্রিকেট কাউন্সিলের খেলোয়াড় র‍্যাঙ্কিংয়ে এক নম্বর স্থান ধরে রেখেছিলেন। ৩ ডিসেম্বর, ২০০৭ তারিখে পূর্ববর্তী রেকর্ডধারী শেন ওয়ার্নকে টপকে টেস্ট ক্রিকেটে সর্বোচ্চ উইকেট শিকারী হন তিনি।  গালে আন্তর্জাতিক স্টেডিয়ামে অবসর ২০১০ সালে এই মাঠে মুরালি ক্রিকেট জীবনে অবসর নেন। সেই সঙ্গে প্রথম কোনো বোলার টেস্ট ক্রিকেটে ৮০০ উইকেট শিকার করেন।   তথ্যসূত্র    বহিঃসংযোগ    Royalchallengers Player Profile: Muttiah Muralitharan  CricInfo Player Profile: Muttiah Muralitharan    বিষয়শ্রেণী:এসিসি এশীয় একাদশের একদিনের আন্তর্জাতিক ক্রিকেটার বিষয়শ্রেণী:চেন্নাই সুপার কিংসের ক্রিকেটার বিষয়শ্রেণী:চট্টগ্রাম চ্যালেঞ্জার্সের ক্রিকেটার বিষয়শ্রেণী:১৯৯৯ ক্রিকেট বিশ্বকাপের ক্রিকেটার বিষয়শ্রেণী:২০০৩ ক্রিকেট বিশ্বকাপের ক্রিকেটার বিষয়শ্রেণী:২০১১ ক্রিকেট বিশ্বকাপের ক্রিকেটার বিষয়শ্রেণী:আইসিসি বিশ্ব একাদশ একদিনের আন্তর্জাতিকের ক্রিকেটার বিষয়শ্রেণী:জ্যামাইকা তালাওয়াসের ক্রিকেটার বিষয়শ্রেণী:কন্দুরাতার ক্রিকেটার বিষয়শ্রেণী:কেন্টের ক্রিকেটার বিষয়শ্রেণী:কোচি তুস্কার্স কেরালার ক্রিকেটার বিষয়শ্রেণী:ল্যাঙ্কাশায়ারের ক্রিকেটার বিষয়শ্রেণী:মেলবোর্ন রেনেগেডসের ক্রিকেটার বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার বিষয়শ্রেণী:তামিল ইউনিয়ন ক্রিকেট ও অ্যাথলেটিক ক্লাবের ক্রিকেটার বিষয়শ্রেণী:শ্রীলঙ্কার টুয়েন্টি২০ আন্তর্জাতিক ক্রিকেটার বিষয়শ্রেণী:উথুরা রুদ্রাজের ক্রিকেটার বিষয়শ্রেণী:ওয়েলিংটনের ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:উইজডেন বিশ্বের শীর্ষস্থানীয় ক্রিকেটার বিষয়শ্রেণী:তামিল ক্রীড়াবিদ বিষয়শ্রেণী:শ্রীলঙ্কান ক্রিকেট কোচ বিষয়শ্রেণী:দেশবন্ধু বিষয়শ্রেণী:১৯৭২-এ জন্ম বিষয়শ্রেণী:শ্রীলঙ্কান ক্রিকেটার বিষয়শ্রেণী:জীবিত ব্যক্তি বিষয়শ্রেণী:শ্রীলঙ্কার টেস্ট ক্রিকেটার বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার বিষয়শ্রেণী:গ্লুচেস্টারশায়ারের ক্রিকেটার বিষয়শ্রেণী:আইসিসি ক্রিকেট হল অব ফেমে প্রবেশকারী বিষয়শ্রেণী:ক্যান্ডি থেকে আগত ক্রিকেটার‎ বিষয়শ্রেণী:শ্রীলঙ্কান হিন্দু বিষয়শ্রেণী:১৯৯৬ ক্রিকেট বিশ্বকাপের ক্রিকেটার বিষয়শ্রেণী:ভারতীয় বংশোদ্ভূত শ্রীলঙ্কান ব্যক্তি
বালিকা বধূ ১৯৬৭ সালে মুক্তিপ্রাপ্ত মৌসুমী চট্টোপাধ্যায় (বালিকা বধূ চরিত্রে) অভিনীত এবং তরুণ মজুমদার পরিচালিত বাংলা চলচ্চিত্র।   কাহিনী  প্রাচীন ভারতে একটা সময়ে বাল্যবিবাহ হত এবং সাবালক হওয়ার পরে তারা একসাথে থাকার অনুমতি পেত। এই ছবিতে বিয়ের এই গল্পটি সুন্দর ও সাবলীলভাবে উপস্থাপিত হয়েছে।  ভারতে ব্রিটিশ শাসনামলে একটি গ্রামে, অমল নামে একজন স্কুলগামী যুবক বাস করত, যার অল্প বয়সে রজনী  নামের একটি মেয়ের সঙ্গে বিয়ে হয়। বিয়ের প্রথাগত অনুষ্ঠান শেষে, তরুণ দম্পতি কয়েক দিনের জন্য থাকতে দেয়া হয় এবং তাদের মধ্যে প্রেম এবং বন্ধুত্ব গড়ে ওঠে। এরপর, রজনী তার বাবার বাড়িতে ফিরে যায় এবং অমল তার স্কুলে যাওয়া শুরু করে এবং এক শিক্ষকের অধীনে বাড়িতে পড়াশুনা করতে থাকে। মাঝেমধ্যে রজনী বেড়াতে আসলে অমলের মন উদ্দীপ্ত হয়।  রজনীর দুর্গাপূজাতে আসার কথা ছিল কিন্তু বিজয়া দশমীতে বেড়াতে আসে কিছুদিনের জন্য। এরপর তীর্থযাত্রার উদ্দেশ্যে ভারতের বিভিন্ন স্থান যেমন, বেনারস, গয়া, মথুরা, বৃন্দাবন, পুরী এবং কোনারক ইত্যাদি। তাদের ছোট পৃথিবী ধ্বংস হয়ে যায়, যখন অমলের নিরীহ গৃহশিক্ষককে পুলিশ স্বাধীনতা আন্দোলনকারী, আশ্রয়, প্রশিক্ষণ ও বোমা তৈরির দায়ে গ্রেপ্তার করে। এই ঘটনা অমল এবং রজনীর জীবনে প্রভাব নিয়ে এগিয়ে গেছে।   শ্রেষ্ঠাংশে   মৌসুমী চট্টোপাধ্যায় - রজনী  পার্থ মুখোপাধ্যায় - অমল   বহিঃসংযোগ     বিষয়শ্রেণী:১৯৬৭-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:১৯৬০-এর দশকের বাংলা ভাষার চলচ্চিত্র বিষয়শ্রেণী:অন্য ভাষায় পুনর্নির্মিত বাংলা চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতে বাল্যবিবাহ
thumb|right|নিল্‌স বোর thumb|right|আলবের্ট আইনষ্টাইনের সাথে নিল্‌স বোর নিল্‌স হেনরিক ডেভিড বোর (৭ অক্টোবর, ১৮৮৫ - ১৮ নভেম্বর, ১৯৬২) হলেন পরমাণু গঠনের আধুনিক তত্ত্বের অন্যতম প্রবক্তা ও বিখ্যাত পদার্থবিদ। এই ডেনীয় পদার্থবিজ্ঞানী ১৯২২ সালে নোবেল পুরস্কার লাভ করেন। বোরের পরমাণু মডেল রসায়নের ইতিহাসে আজও বিখ্যাত হয়ে আছে। তিনি মূলত অবদান রাখেন পদার্থের আণবিক গঠন এবং কোয়ান্টাম বলবিজ্ঞানের উপর যার জন্য তিনি নোবেল পুরস্কার পান। তিনি পরমাণু মডেলকে সূর্যের কক্ষপথে ঘূর্ণায়মান গ্রহের সাথে তুলনা করেন যেখানে পরমাণুর কেন্দ্রে নিউক্লিয়াস অবস্থিত এবং নিউক্লিয়াসের চারপাশে ঘূর্ণায়মান ইলেকট্রন অবস্থিত।  ১৯১২ সালে মারগ্রেথ নোরলান্ড নামীয় রমণীকে বিয়ে করেন। তাদের সন্তানদের একজন ছিলেন অউ নিলস বোর। তিনিও গুরুত্বপূর্ণ পদার্থবিদ হিসেবে পরিচিতি পেয়েছেন। ১৯৭৫ সালে তাকেও নোবেল পুরস্কার প্রদান করা হয়েছিল।  ম্যানহাটন প্রকল্প নামে পরিচিত পদার্থবিদদের একটি প্রকল্পে কাজ করেছেন তিনি। এছাড়াও, বিখ্যাত পদার্থবিজ্ঞানী আলবার্ট আইনস্টাইনের সাথেও একযোগে কাজ করেছেন। তাকে বিংশ শতকের সবচেয়ে গুরুত্বপূর্ণ পদার্থবিদদের একজন হিসেবে গণ্য করা হয়।  প্রারম্ভিক জীবন বোর ১৮৮৫ সালের ৭ই অক্টোবর ডেনমার্কের কোপেনহেগেনে জন্মগ্রহণ করেন। তার পিতা ক্রিশ্চিয়ান বোর ছিলেন কোপেনহেগেন বিশ্ববিদ্যালয়ের পদার্থবিদ্যার অধ্যাপক,  এবং মাতা এলেন অ্যাডলার বোর ব্যাংকিং ও সংসদীয় গোত্রে প্রখ্যাত ও ধনাঢ্য ডেনীয় ইহুদি পরিবারের কন্যা ছিলেন। নিল্‌স তার পিতামাতার তিন সন্তানের মধ্যে দ্বিতীয়। তার বড় বোন জেনি এবং ছোট ভাই হ্যারাল্ড। জেনি পরবর্তীকালে শিক্ষকতা করতেন, এবং হ্যারাল্ড গণিতজ্ঞ ও ফুটবলার ছিলেন, যিনি লন্ডনে ১৯০৮ গ্রীষ্মকালীন অলিম্পিকে ডেনীয় জাতীয় দলের হয়ে খেলেছিলেন। নিলসও ফুটবলার ছিলেন। তারা দুই ভাই কোপেনহেগেনভিত্তিক আকাদেমিস্ক বল্ডক্লুবের হয়ে কয়েকটি ম্যাচ খেলেছিলেন, যেখানে নিল্‌স গোলরক্ষকের দায়িত্ব পালন করেন।There is no truth in the oft-repeated claim that Bohr emulated his brother, Harald, by playing for the Danish national team.   বোর সাত বছর বয়সে গেমেলহোম লাতিন স্কুলে ভর্তি হন এবং সেখানে পড়াশোনা করেন। ১৯০৩ সালে বোর কোপেনহেগেন বিশ্ববিদ্যালয়ে স্নাতক শ্রেণিতে ভর্তি হন। তার অধ্যয়নের বিষয় ছিল পদার্থবিজ্ঞান। তিনি অধ্যাপক ক্রিশ্চিয়ান ক্রিশিয়ানসেনের অধীনে এই বিষয় অধ্যয়ন করতেন, কারণ সে সময়ে তিনিই এই বিশ্ববিদ্যালয়ের পদার্থবিজ্ঞানের একমাত্র শিক্ষক ছিলেন। তিনি থরভাল্ড থেলের অধীনে জ্যোতির্বিজ্ঞান এবং তার পিতার বন্ধু অধ্যাপক হ্যারাল্ড হফডিঙের অধীনে মনোবিজ্ঞান অধ্যয়ন করেন।  তথ্যসূত্র  বিষয়শ্রেণী:১৮৮৫-এ জন্ম বিষয়শ্রেণী:১৯৬২-এ মৃত্যু বিষয়শ্রেণী:ডেনীয় পদার্থবিজ্ঞানী বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:মাক্স প্লাংক পদক বিজয়ী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:কপলি পদক বিজয়ী বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:ফুটবল গোলরক্ষক বিষয়শ্রেণী:ডেনীয় নোবেল বিজয়ী বিষয়শ্রেণী:ইংল্যান্ডে ডেনীয় প্রবাসী বিষয়শ্রেণী:রয়েল সোসাইটির বিদেশি সদস্য বিষয়শ্রেণী:ইউএসএসআর-এর বিজ্ঞান একাডেমির সম্মানিত সদস্য বিষয়শ্রেণী:ইহুদি নোবেল বিজয়ী বিষয়শ্রেণী:ইহুদি নাস্তিক বিষয়শ্রেণী:ইহুদি দার্শনিক বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য বিষয়শ্রেণী:বিজ্ঞানের দার্শনিক বিষয়শ্রেণী:কোয়ান্টাম পদার্থবিজ্ঞানী বিষয়শ্রেণী:তাত্ত্বিক পদার্থবিজ্ঞানী বিষয়শ্রেণী:মাতেউচি পদক বিজয়ী
জনসন অ্যান্ড জনসন কোভিড-১৯ টিকাটি একটি কোভিড-১৯ টিকা, যা নেদারল্যান্ডসের লাইডেনের জ্যানসেন ভ্যাকসিনস এবং এর মূল বেলজিয়ামের সংস্থা জ্যানসেন ফার্মাসিউটিক্যালস, আমেরিকান সহযোগী সংস্থা জনসন অ্যান্ড জনসন কর্তৃক তৈরি করা হয়।  এটি মানব অ্যাডিনোভাইরাস ভিত্তিক একটি ভাইরাল ভেক্টর টিকা, যা কোভিড-১৯-এর কারণে এসএআরএস-কোভি-২ ভাইরাসের স্পাইক প্রোটিন তৈরির জন্য জিনকে সংশ্লেষ করে সংশোধন করা হয়। শরীরের প্রতিরোধ ব্যবস্থা অ্যান্টিবডি তৈরি করতে এই স্পাইক প্রোটিনকে প্রতিক্রিয়া জানায়। টিকার জন্য একটি মাত্র ডোজ প্রয়োজন ও হিমায়িত সংরক্ষণের প্রয়োজন হয় না।  টিকার রোগীভিত্তিক পরীক্ষণ ২০২০ সালের জুন মাসে শুরু হয়, তৃতীয় পর্যায়ের পরীক্ষণে প্রায় ৪৩,০০০ লোক জড়িত ছিল। জনসন ২০২১ সালের জানুয়ারি মাসে ঘোষণা করে, যে একটি সম্পূর্ণ টিকা দেওয়ার ২৮ দিনের পরে, এক ডোজ পদ্ধতিতে এই ভ্যাকসিন লক্ষণীয় কোভিড-১৯ রোধের ৬৬% কার্যকারিতার সাথে গুরুতর কোভিড-১৯ প্রতিরোধে ৮৫% কার্যকর এবং রোগের কারণে হাসপাতালে ভর্তি হওয়া বা মৃত্যু রোধে ১০০% কার্যকর।  এই টিকাটি মার্কিন খাদ্য ও ওষুধ প্রশাসন দ্বারা জরুরী ব্যবহারের অনুমোদন ও ইউরোপীয়ান মেডিসিন এজেন্সি (ইএমএ) দ্বারা শর্তসাপেক্ষ বিপণনের অনুমোদন পেয়েছে।  তথ্যসূত্র  বহিঃসংযোগ  বিষয়শ্রেণী:রোগীভিত্তিক পরীক্ষণ বিষয়শ্রেণী:কোভিড-১৯ টিকা বিষয়শ্রেণী:মার্কিন কোভিড-১৯ টিকা বিষয়শ্রেণী:প্রত্যাহারকৃত ঔষধ
মালয়, যার মূল নাম আঙ্গ পহায়গাং মালয় (ফিলিপিনোতে "ফ্রি নিউজপেপার")  ফিলিপাইনের একটি ব্রডশিট পত্রিকা, ম্যানিলার ইন্ট্রামুরাসে সদর দফতর এবং পিপলস ইন্ডিপেন্ডেন্ট মিডিয়া ইনক এর মালিকানাধীন। পত্রিকাটি ফিলিপাইনের রাষ্ট্রপতি ফের্দিনান্দ মার্কোসের বিরুদ্ধে লড়াই করা একটি প্রকাশনা হিসাবে পরিচিত ছিল।   ইতিহাস  পত্রিকার নাম ফিলিপিনো শব্দ থেকে উদ্ভূত হয়েছিল যার অর্থ "মুক্ত"। ১৯৮১ সালে, মালয়কে জোসে বার্গোস জুনিয়র প্রতিষ্ঠা করেছিলেন  তাগালগ ভাষায় রচিত একটি দৈনিক হিসাবে। ১৯৮৩ সালে রাষ্ট্রপতি ফার্ডিনান্দ মার্কোস মালয়ের এক ভগিনী প্রকাশনা ডব্লিউই ফোরাম বন্ধ করে দিলে শেষ পর্যন্ত মালয় পত্রিকার বিষয়বস্তু ইংরেজিতে প্রকাশিত হয়। এটি ক্ষমতায় থাকার শেষ বছরে মার্কোসের প্রশাসনের বিরুদ্ধে লড়াই চালিয়ে যায়। মার্কোসকে ক্ষমতাচ্যুত করার দিকে পরিচালিত বিভিন্ন ইভেন্টের সময়, মালয় প্রতিদিন এক মিলিয়ন কপি প্রকাশিত হত, ফিলিপাইনে সংবাদপত্র প্রকাশের ইতিহাসে এর আগে কখনও এই কৃতিত্ব দেখা যায়নি।    তথ্যসূত্র    বহিঃসংযোগ   মালয় অনলাইন  বিষয়শ্রেণী:ফিলিপাইনের দৈনিক সংবাদপত্র বিষয়শ্রেণী:ফিলিপাইনের ইংরেজি ভাষার সংবাদপত্র বিষয়শ্রেণী:১৯৮১-এ প্রতিষ্ঠিত প্রকাশনা বিষয়শ্রেণী:ফিলিপাইনের জাতীয় সংবাদপত্র বিষয়শ্রেণী:ম্যানিলা ভিত্তিক কোম্পানি
বন্দর আব্বাস () ইরানের দক্ষিণ-পশ্চিমে পারস্য উপসাগরের উপকূলে অবস্থিত একটি সমুদ্রবন্দর। এটি ইরানের হোর্মোজগন প্রদেশের বৃহত্তম শহর ও রাজধানী। বন্দরটি হরমুজ প্রণালীর তীরে একটি কৌশলগত অবস্থানে অবস্থিত। এখানে ইরানি নৌবাহিনীর প্রধান ঘাঁটিটি অবস্থিত। এখানে প্রায় সাড়ে তিন লক্ষ লোক বাস করে।  শহরটি অতীতে ইংরেজ বণিকদের কাছে গম্ব্রুন নামে এবং ওলন্দাজ বণিকদের কাছে গামরুন নামে পরিচিত ছিল।   শিক্ষা   বিশ্ববিদ্যালয়  thumb|right|260px|বন্দর আব্বাস  বন্দর আব্বাস ইউনিভার্সিটি অফ মেডিকেল সাইন্সেস  ইউনিভার্সিটি অফ হোরমোজগেন  ইসলামিক আজাদ ইউনিভার্সিটি অফ বন্দর আব্বাস   তথ্যসূত্র    বহিঃসংযোগ    Bandar Abbas on Iran Chamber Society (www.iranchamber.com)  Bandar Abbas Port  www.hums.ac.ir/english/province/hormozgan english/bandar_abbas.htm  বিষয়শ্রেণী:ইরানের শহর
প্রথম হেলিওক্লেস () শেষ গ্রিক-ব্যাক্ট্রিয় রাজ্যের শাসক ছিলেন, যিনি সম্ভবতঃ খ্রিস্টপূর্ব ১৪৫ থেকে খ্রিস্টপূর্ব ১৩০ পর্য্যন্ত রাজত্ব করেন।   সংক্ষিপ্ত পরিচিতি  প্রথম হেলিওক্লেস গ্রিক-ব্যাক্ট্রিয় রাজ্যের শাসক প্রথম ইউক্রাতিদেসের পুত্র অথবা ভাই ছিলেন বলে মনে করা হয়। ভারত থেকে ফেরার সময় গ্রিক-ব্যাক্ট্রিয় শাসক প্রথম ইউক্রাতিদেস তাঁর নিজের পুত্রের হাতে নিহত হন। পিতার প্রতি তাঁর ঘৃণা এতটাই বেশি ছিল, যে তাঁর পুত্র মৃতদেহটিকে রথের সাথে বেঁধে টেনে নিয়ে যান এবং সৎকার না করেই ফেলে রাখার আদেশ দেন। যদিও এই পুত্রের নাম পাওয়া যায় না, তবে মনে করা হয় তিনি দ্বিতীয় ইউক্রাতিদেস বা প্রথম হেলিওক্লেসের মধ্যে একজন ছিলেন। প্রথম ইউক্রাতিদেসের হত্যার পর রাজ্যের শাসনক্ষমতার অধিকার নিয়ে রাজপরিবারের সদস্যদের মধ্যে গৃহযুদ্ধ শুরু হয়, যার ফলে এই রাজ্য ধীরে ধীরে দুর্বল হয়ে পড়ে। ১৩০ খ্রিস্টপূর্বাব্দে ইউয়েঝি জনজাতি ব্যাক্ট্রিয়া আক্রমণ করলে প্রথম হেলিওক্লেস পরাজিত হন এবং গ্রিক-ব্যাক্ট্রিয় রাজ্যের পতন ঘটে।   পাদটীকা    তথ্যসূত্র    আরো পড়ুন  "The Shape of Ancient Thought. Comparative studies in Greek and Indian Philosophies" by Thomas McEvilley (Allworth Press and the School of Visual Arts, 2002)   "Buddhism in Central Asia" by B. N. Puri (Motilal Banarsidass Pub, January 1, 2000)    "The Greeks in Bactria and India", W.W. Tarn, Cambridge University Press.     বিষয়শ্রেণী:গ্রিক-ব্যাক্ট্রিয় শাসক
ব্যাড নিউজ আনন্দ তিওয়ারি পরিচালিত ভারতীয় হিন্দি ভাষার একটি আসন্ন হাস্যরসাত্মক চলচ্চিত্র। অ্যামাজন প্রাইম, ধর্ম প্রডাকশন্স এবং লিও মিডিয়া কালেকটিভ দ্বারা প্রযোজিত, ছবিটি সত্য ঘটনা দ্বারা অনুপ্রাণিত হয়ে নির্মিত হয়েছে। এই চলচ্চিত্রটিতে প্রধান ভূমিকায় অভিনয় করেছেন ভিকি কৌশল, তৃপ্তি ডিমরি এবং অ্যামি ভির্ক। ছবিটি গুড নিউজ (২০১৯) এর আধ্যাত্মিক সিক্যুয়েল, এবং এটি হেটেরোপ্যাটারনাল সুপারফেকন্ডেশনের চারপাশে ঘোরে, একটি প্রজনন প্রক্রিয়া যেখানে যমজ সন্তান একই মায়ের কাছে জন্মগ্রহণ করে, কিন্তু ভিন্ন জৈবিক পিতা থেকে।    তথ্যসূত্র   বিষয়শ্রেণী:২০২৪-এর হাস্যরসাত্মক চলচ্চিত্র বিষয়শ্রেণী:ভারতীয় হাস্যরসাত্মক চলচ্চিত্র বিষয়শ্রেণী:ভারতীয় গর্ভাবস্থার চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:অ্যামাজন প্রাইম ভিডিও মৌলিক চলচ্চিত্র বিষয়শ্রেণী:হিন্দি ভাষার হাস্যরসাত্মক চলচ্চিত্র বিষয়শ্রেণী:এএ ফিল্মসের চলচ্চিত্র
দাইতারি () ভারতের ওড়িশা রাজ্যের কেন্দুঝার জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২২৯ মিটার (৭৫১ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে দাইতারি শহরের জনসংখ্যা হল ৪২৩৯ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে দাইতারি এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:ওড়িশার শহর ও নগর
ভিতরবন্দ ইউনিয়ন বাংলাদেশের কুড়িগ্রাম জেলার নাগেশ্বরী উপজেলার একটি ইউনিয়ন পরিষদ।   নামকরণ ও ইতিহাস ভিতরবন্দ মৌজা ও গ্রামের নামানুসারে ইউনিয়নের নাম রাখা হয় ভিতরবন্দ। জানা যায় ইংরেজ আমলের শুরুর দিকে ভেতরবন্দ গরগণার সদর দপ্তর ছিল রাশাহীতে। চিরসহায়ী বন্দোবস্তের অব্যবহিত পরেই ভেতরবন্দ পরগণার সদর দপ্তর নাগেশ্বরী উপজেলার ভেতরবন্দে  স্থানান্তর করা হয় ।   সাধারণ তথ্য  মৌজা-৮টি, যথা-   গ্রাম-৫০টি। যথা-  কমিউনিটি ক্লিনিক = ২ টি  হাট বাজার -৩টি।   এনজিও-৫টি  কবরস্থান-৫টিি  ঈদগাহ-১৩টি-  ক্রীড়া সংগঠন-১টি, যথা-প্রভাতী ক্রীড়া সংঘ, ভিতরবন্দ  মসজিদ = ৪৭ টি  মন্দির = ১২ টি।   ডাকঘরঃ ০১টি।  পাঠাগার-৩টি, ভিতরবন্দ পাবলিক লাইব্রেরি, ভিতরবন্দ শ্রুতি পাঠাগার, পল্লী উন্নয়ন পাঠাগার।।  শিক্ষা প্রতিষ্ঠান  প্রাথমিক বিদ্যালয়ঃ      ২২টি।  মাধ্যমিক বিদ্যালয়ঃ      ৩টি।  মাদ্রাসাঃ                 ১২টি।  কলেজঃ                   ২টি।  যোগাযোগ ব্যবস্থা কুড়িগ্রাম জেলা থেকে ১৫ কি.মি. ও নাগেশ্বরী উপজেলা থেকে ১০ কি.মি. দূরত্বে  অবস্থিত। জেলা ও উপজেলা থেকে যোগাযোগ ব্যবস্থাঃ রিকসা, সাইকেল, অটোরিকসা, মোটর সাইকেল, মাইক্রো।  জমি জমির পরিমান- ৩৭৯১.০হেক্টর।      এক ফসলী-৪০০.০ হেক্টর       দু‍‍”ফসলী- ২২০০.০ হেক্টর।      তিন ফসলী- ৮৪৭.০ হেক্টর।       পতিত/ বসতভিটা সহ- ১৪৪.০ হেক্টর।  খাল-বিল -২০০.০ হেক্টর। নদ-নদী ভিতরবন্দ ইউনিয়নে ২৫ একর বিশিষ্ট একটি নদী ও ২০০টির মত খাল রয়েছে।  দর্শনীয়  ভিতরবন্দ রাজবাড়ি   আরও দেখুন   কুড়িগ্রাম জেলা  নাগেশ্বরী উপজেলা  বাংলাদেশের ইউনিয়ন  বাংলাদেশে স্থানীয় সরকার  রংপুর বিভাগ   তথ্যসূত্র   বিষয়শ্রেণী:নাগেশ্বরী উপজেলার ইউনিয়ন
ভিক্টোরিয়া ক্রুজ একজন মার্কিন এলজিবিটি অধিকার ও সহিংসতা বিরোধী কর্মী এবং অবসরপ্রাপ্ত পারিবারিক সহিংসতা পরামর্শদাতা। তিনি মার্শা পি. জনসন এবং সিলভিয়া রিভেরার সমসাময়িক একজন কর্মী। ২০১৭ সালের দ্য ডেথ অ্যান্ড লাইফ অব মার্শা পি. জনসন তথ্যচিত্রে তাকে দেখানো হয়।   প্রারম্ভিক জীবন ও শিক্ষা  ক্রুজের জন্ম পুয়ের্তো রিকোর গুয়ানিকায়। চার বছর বয়সে তিনি তার পরিবারের সাথে ব্রুকলিনের রেড হুকে চলে আসেন। ক্রুজ অল্প বয়সেই ট্রান্সজেন্ডার হিসেবে নিজেকে আত্মপ্রকাশ করেন। তিনি বলেন, "আমি ভিন্নভাবে জন্মগ্রহণ করেছি এবং আমি সবসময় একজন নারী হিসেবে অভিনয় করেছি।" তার পরিবার তাকে সমর্থন করে।  ক্রুজ মাধ্যমিক বিদ্যালয় থেকে প্রসাধনবিদ্যার লাইসেন্স নিয়ে পাশ করেন এবং পরে ব্রুকলিন কলেজ থেকে স্নাতক ডিগ্রি অর্জন করেন। একজন চিকিৎসকের সাহায্যে লিঙ্গ পরিবর্তনের প্রক্রিয়া শুরু করার পর তিনি পশ্চিম ভিলেজের কিছু ক্লাবে নর্তকী ও নৃত্যশিল্পী হিসেবে কাজ করতেন। সে সময় তিনি স্টোনওয়াল দাঙ্গার সময় স্টোনওয়াল ইন নামের একটি ক্লাবে নিয়মিত যেতেন, কারণ তিনি সেই ক্লাবের এক দারোয়ানের সঙ্গে প্রেম করছিলেন। ১৯৭০ সালে স্টোনওয়াল দাঙ্গার এক বছর পর ক্রুজ প্রথম সমকামী গৌরবযাত্রায় অংশ নেন, যা তখন "ক্রিস্টোফার স্ট্রিট লিবারেশন ডে" নামে পরিচিত ছিল।   কর্মজীবন ও সক্রিয়তা  ব্রুকলিন কলেজ থেকে স্নাতক সম্পন্ন করার পর মঞ্চে কাজ খুঁজে না পাওয়ায় ক্রুজ একজন নরসুন্দরী হিসেবে কাজ করতেন। তিনি আর্থিকভাবে কষ্ট পেতেন এবং ভাঙ্গা কোকেনে আসক্ত হয়ে পড়েন।  এরপর ক্রুজ ব্রুকলিনের কবল হিল নার্সিং হোমে কাজ শুরু করেন। ১৯৯৬ সালে চারজন নারী সহকর্মী তাকে হাতড়ে ধরে যৌন হয়রানি করে। সহিংসতা বিরোধী প্রকল্পের সহায়তায় তিনি হামলার খবর দেন। চারজন নারীর মধ্যে দুজনকে হয়রানির অভিযোগে দোষী সাব্যস্ত করা হয়; অন্যরা খালাস পেয়ে যায়।  এরপর ১৯৯৭ সালে ক্রুজ সহিংসতা বিরোধী প্রকল্পের সাথে কাজ শুরু করেন। তিনি এলজিবিটি-বিরোধী সহিংসতা এবং ধর্ষণের শিকারদের সাহায্য করার জন্য তার জীবন উৎসর্গ করেন।  ২০১৭ সালে ক্রুজ ডেভিড ফ্রান্সের দ্য ডেথ অ্যান্ড লাইফ অব মার্শা পি. জনসন তথ্যচিত্রে প্রদর্শিত হন। চলচ্চিত্রে ক্রুজ ১৯৯২ সালে জনসনের মৃত্যুকে প্রথমে আত্মহত্যা বলা হলেও তিনি আসলে কীভাবে মারা যান তা নিয়ে একটি তদন্ত পরিচালনা করেন। ক্রুজ জনসনকে "আমাদের সম্প্রদায়ের রোজা পার্কস" হিসেবে উল্লেখ করেন। তথ্যচিত্রটি ২০১৭ সালের ট্রাইবেকা চলচ্চিত্র উৎসবে সম্প্রচার করা হয় এবং পরবর্তীতে বিশ্বব্যাপী বিতরণের জন্য নেটফ্লিক্স কর্তৃক অধিগ্রহণ করা হয় এবং ৬ অক্টোবর মুক্তি দেয়া হয়।   সম্মাননা ও স্বীকৃতি   ২০১২ – জাতীয় অপরাধ শিকার পরিষেবা পুরস্কার (মহাপরিদর্শক এরিক হোল্ডার কর্তৃক প্রদত্ত)   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৪০-এর দশকে জন্ম বিষয়শ্রেণী:ব্রুকলিন কলেজের প্রাক্তন শিক্ষার্থী বিষয়শ্রেণী:রূপান্তরকামী অধিকার কর্মী বিষয়শ্রেণী:মার্কিন এলজিবিটিকিউ অধিকার কর্মী
১৯৯৬ সালের ২৩ অক্টোবর তারিখে কুয়েতে সাধারণ নির্বাচন অনুষ্ঠিত হয়।Dieter Nohlen, Florian Grotz & Christof Hartmann (2001) Elections in Asia: A data handbook, Volume I, p161   মোট ২৩০ জন প্রার্থী নির্বাচনে প্রতিদ্বন্দ্বিতা করেন,Kuwait Inter-Parliamentary Union যাতে সরকার সমর্থক প্রার্থীরা সর্বাধিক সংখ্যক আসনে জয়ী হয়। ভোটার উপস্থিতি ছিল ৮৩%। Nohlen et al., p162   ফলাফল    আফটারমেথ   নির্বাচনের পর আহমেদ আল-সাদুন জাসেম আল-খারাফিকে পরাজিত করে স্পিকার নির্বাচিত হন।   তথ্যসূত্র   বিষয়শ্রেণী:১৯৯৬-এ এশিয়ায় নির্বাচন বিষয়শ্রেণী:১৯৯৬-এ কুয়েত ১৯৯৬ বিষয়শ্রেণী:নির্দলীয় নির্বাচন
কুষ্টিয়া কেন্দ্রীয় পৌর গোরস্থান দক্ষিণবঙ্গের কুষ্টিয়াতে অবস্থিত একটি মুসলিম কবরস্থান। কবরস্থানটি ব্রিটিশ শাসন আমলে ১৯৩৫ সালে স্থাপন করা হয়।   ইতিহাস   ১৯৩৫ সালে কবরস্থানটি কুষ্টিয়া শহরে প্রতিষ্ঠিত হয়। কবরস্থানের জায়গাটি পূর্বে 'ডাকাতের ভিটা' নামে পরিচিত ছিল। প্রতিষ্ঠাতাদের মধ্যে কেরামত আলী মস্তান নামক এক ব্যক্তি অন্যতম ছিলেন। তিনি একজন ধর্মভীরু ব্যক্তি ছিলেন। একজন অবাঙালি কবরস্থানের প্রথম গোরখোদক ছিলেন। ১৯৫১ সালে কেরামত আলী ও আনোয়ার হোসেন নামের এক ব্যক্তি গোরস্থানের পাশে একটি মসজিদ নির্মাণ করেন। যা বর্তমানে 'কুষ্টিয়া কেন্দ্রীয় পৌর গোরস্থান জামে মসজিদ' নামে পরিচিত। জানাজা আদায়ের জন্য কবরস্থানের পশ্চিম পাশে 'পৌর জানাজার স্থান' রয়েছে। গোরস্থানটি বর্তমানে কুষ্টিয়া পৌরসভার অধীনে পরিচালিত হচ্ছে। ১৯৭১ সালের আগস্ট মাসে কুষ্টিয়া শহরে বড় ধরনের বন্যা হয় ফলে গোরস্থানটি বন্ধ করা হয়েছিল।  গোরস্থানের ভিতরে বাংলাদেশের বীর মুক্তিযোদ্ধাদের জন্য একটি সমাধিস্থল রয়েছে। ২০১৮ সালে সমাধিস্থলের উন্নয়ন ও সৌন্দর্য বৃদ্ধির জন্য কাজ করা হয়।   উল্লেখযোগ্য সমাধি    আবু জাফর - বাংলাদেশী সংগীতশিল্পী  খন্দকার রশিদুজ্জামান দুদু - কুষ্টিয়া ৩ আসনের সাবেক সংসদ সদস্য  ফরিদা পারভীন - বাংলাদেশী জনপ্রিয় সঙ্গীতশিল্পী, ২০২৫ সালের ১৪ সেপ্টেম্বর পিতামাতার সমাধিস্থলে সমাধিস্থ করা হয়  শেখ রওশন আলী - বিপ্লবী ও বাংলাদেশের স্বাধীনতা যুদ্ধের সংগঠক   চিত্রশালা    আরও দেখুন    কুষ্টিয়া কেন্দ্রীয় জামে মসজিদ  কুষ্টিয়া কেন্দ্রীয় ঈদগাহ  শহীদ বুদ্ধিজীবী কবরস্থান   তথ্যসূত্র    বহিঃসংযোগ      বিষয়শ্রেণী:বাংলাদেশের কবরস্থান বিষয়শ্রেণী:১৯৩৫-এ ব্রিটিশ ভারতে প্রতিষ্ঠিত বিষয়শ্রেণী:কুষ্টিয়ার ধর্মীয় ভবন ও স্থাপনা